VS002506
Datum: 2006-06-26T02:00:00.000+02:00
datum_sodbe_i_stopnje: 2012-05-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: hudi primeri
odskodnina: 34.500 EUR
opombe: II Ips 189/2013 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

Osnovnošolec.

## Škodni dogodek

Prometna nesreča, oškodovanec je bil sopotnik na kolesu z motorjem, ki je trčilo v drugo kolo motorjem.

## Poškodba

Odprt zlom leve goleni tretje stopnje z defektom kosti, udarnina levega ramenskega sklepa, poškodba glave in poškodba možganov (nezavest neposredno po škodnem dogodku in spominska vrzel).

## Telesne bolečine

12.000 EUR Hude stalne telesne bolečine – 14 dni, srednje hude stalne telesne bolečine – 14 dni, srednje hude občasne telesne bolečine – 14 dni, lahke trajne telesne bolečine – 2 meseca po poškodbi, po operativnih posegih in v času fizioterapije, ki jih še vedno prestaja ob obremenitvi leve okončine in jih bo tudi v bodoče. V bodoče bo trpel tudi občasne glavobole zaradi pretresa možganov.

#### Hospitalizacija

Hospitalizacija 42 dni, 5 operacij leve goleni v splošni anesteziji, potrebna bo še ena zaradi odstranitve brazgotine.

#### Ambulantno zdravljenje

33 pregledov pri raznih specialistih.

#### Rehabilitacija

Fizikalna terapija 30x.

#### Nevšečnosti med zdravljenjem

Zdravljenje je trajalo 21 mesecev, 8 mesecev ni hodil v šolo; pregled v urgentni travmatološki ambulanti, neštete preveze, jemanje močnih protibolečinskih zdravil v obliki infuzij, tablet in injekcij, 2x dnevno podaljševanje leve noge, hoja z berglami 17 mesecev, RTG 39x, dolgotrajno mirovanje.

## Strah

1.500 EUR Zelo hud primaren strah – 90 minut; hud sekundarni strah – 2 tedna, pred operacijami in v času hudih bolečine; srednje hud strah – 2 tedna; strah lažje intenzivnosti – 2 meseca.

## Zmanjšanje življenjske aktivnosti

20.000 EUR ZŽA lažje do srednje stopnje; Anatomske posledice – 1 cm daljšo levo okončino, 1 cm tanjšo levo golen, zaradi česar prihaja biomehaničnih motenj ledvenega dela hrbtenice, zaradi obrnjenosti levega gležnja za 8 stopinj navzven, so prisotne biomehanične motnje pri hoji; gibljivost levega gležnja je zmanjšana za 25 %. Pri obremenitvi leve okončine ima zaradi posledic zloma goleni težave, zato je opustil športne aktivnosti, težjih vaj pri športni vzgoji v šoli je oproščen. Zaradi poškodbe glave je utrpel posttravmatsko stresno motnjo, težje dalj časa spremlja pouk, razlage, v učenje mora vlagati večje napore, kar spreminja njegovo samopodobo. Manjša stabilnost miselnih setov. Še vedno podoživlja dogodek, pretirano je razdražljiv, značilno je izogibanje in čustveno odmikanje. Doživel je hujšo akutno stresno reakcijo, ki se je prevesila v kronično fazo in vpliva na njegovo vključevanje v socialno okolje, kar pa bo sčasoma zbledelo. Psihične motnje kot reakcija na stres.

## Skaženost

1.000 EUR 2 postoperativni brazgotini (ena, rahlo obarvana, poteka po celotni goleni od 2 cm pod kolenom do narta v širini 1 cm, druga, prečna, 10 do 15 cm nad gležnjem, dolga 10 cm – koža je temnejša, bolj vijolična, v širini 10 cm). Brazgotini ga motita. Vidni sta le v poletnem času in v času športne aktivnosti, ko nosi kratke hlače.

---

OZ člen 179